Dit was 'n heerlike naweek in 'n baie netjies en goed toegeruste huis! Die swembad is heerlik en daar is alles wat jy nodig het.
Ons het dit regtig baie geniet! Ons sou wel daarvan gehou het om 'n deur te hê by die boonste kamer, want daar was baie min privaatheid omdat ons mense in die loft ook laat slaap het. Anders as dit was alles regtig fantasties! Ons sal beslis terug wees.
Hello Monica, Baie dankie. Dit was net 'n plesier om julle daar te verwelkom. Sien uit daarna om julle weer te sien.
Idwala View is pragtig en netjies en het alles wat mens nodig het vir 'n gemaklik verblyf. Die kinders het die en die warm swembad vreeslik geniet en was 'n lifesaver. Ons sal graag weer kom kuier.
Die huis is pragtig en ruim met 'n ongelooflike uitsig! Alles is skoon en van uitstaande gehalte. Dit was heerlik om af te koel in die pragtige swembadjie en in die aand te kuier rondom die boma. Die wildkykvoertuig is baie betroubaar. Ek sal Idwala View ten sterkste aanbeveel.
Idwala View is absoluut wonderlik. Lea is die perfekte gasvrou en was altyd beskikbaar om vrae te beantwoord. Niks is vir haar die veel nie. Daar is soveel aandag aan fyn detail in elke vertrek in die huis. Ons kon net gaan, bagasie aflaai en die tyd daar ten volle geniet. Die huur van die wildkykvoertuig was ook `n uitstekende besluit. Dit is so lekker om saam met jou gesin die natuur op so 'n manier te beleef. Koedoes het elke aand vir ons kom groet ─ wonderlik om so naby die natuur te wees. Nog 'n paar ekstra dae sou ideaal gewees het. Kuiers op die groot stoep en by die boma was besonders spesiaal. Baie dankie aan Lea ook vir die spesiale gebaar vir my 60ste verjaardag. Ons familie sal vir seker weer teruggaan na Idwala lodge.
Idwala view is 'n lieflike huis, goed toegerus, jy hoef niks extra saam te vat nie. Die dek buite is gesellig om te sit en kuier met die mooiste uitsig. Die kamers ruim en gerieflik. Die boma is baie lekker om in die aand om die vuur te kuier. Sal die huis aanbeveel en sal ook graag weer wil gaan.
Ons was by Idwala View vir 'n langnaweek saam met kinders van verskillende ouderdomme. Die huis was great, baie spasie vir almal en die kamers is lekker groot. Die kombuis is baie goed ingerig en daar is alles wat jou hart begeer. Ons het heerlik vakansie gehou en ek sal Idwala View beslis weer aanbeveel en ek sal vir seker teruggaan.
Ons het my 50ste verjaardag saam met oumas en oupagrootjie, kinders en kleinkinders gevier. Ek kon nie vir 'n meer lieflike plek gevra het nie. Die huis is lieflik en gerieflik, met baie spasie en alles waaraan jy kan dink was beskikbaar. Lea het my vroegtydig op hoogte gebring van alles wat ons moes weet en wou weet. Ek kan dit ten volle aanbeveel vir groter groepe wat 'n wegbreek nodig het. Volgende keer bespreek ek definitief sommer 'n week!
Ons het 'n heerlike naweek gehad by Idwala View en sal dit vir seker aanbeveel en weer in die toekoms besoek!
Ons het die naweek vreeslik baie geniet. Die huis is netjies, baie mooi en alles wat jy nodig het, is daar. Baie dankie Lea, ek sal Idwala vir enige iemand aanbeveel.
Kon nie vir 'n beter plek gevra het nie. Daar is klaar alles wat mens nodig het, oorgenoeg borde ens.
Lea was van die begin af baie behulpsaam met reëlings, belangrike kontaknommers, ens. Alles was mooi skoon en netjies vir ons uitgesit. Die huis is baie goed ingerig, met die fynste detail in elke vertrek. TV met volle pakket en Wi-Fi is 'n bonus vir die hele gesin. Die mooiste uitsig oor die reservaat. Stoep met swembad kuier baie lekker en die boma-area vir laataand om die vuur sit. Ons het die naweek baie geniet en sal beslis in die toekoms weer Idwala View besoek.